LidanRubinov/Halacha-QA huggingface dataset:
שאלה: שאלה בנושא עבודה זרה:. קניתי בובה של ראש אימון לתסרוקות. יש ראש לבובה עם עיניים אף וכו ושיער. המטרה הייתה כדי שאוכל להתאמן על תסרוקות לשיער מכיוון שאני מאוד אוהבת. חלק מהשיער הוא שיער אדם אמיתי וחלק מלאכותי האם יש בעיה עם זה בקשר לעבודה זרה? הרי זה רק לאימון ואני לא חס וחלילה מתפללת לבובה.
תשובה: אין בכך כל בעיה, וזה לא קשור לעבודה זרה. ויישר כוח על האחריות.
שאלה: קשר לקראת נישואים: הרב אני בחור ישיבה. עוד מעט בן 20. אני מכיר מישי מהסביבה שלי,והיא נשא חן בעיני חסדי ה. לפני שנה זה עמד על הפרק האם נתחיל קשר כבר אז, אבל משיקולים של ישיבה ושירות, וזה שאני עדין צעירים. ודי קוויתי שזה יחלוף. אך שנה עברה מאז, ללא קשר רגשי וכו. וזה עדין רלוונטי מבחינתנו. מהניסיון של הרב ממקרים דומים, צה ממולץ לעשות?
תשובה: ב"ה, צריך לברר כמה דברים, אשמח לעזור בפלפון 0527710491 דני ארגמן
שאלה: הדלקת נרות שבת לאחר גירושין: התגרשתי, האם אני צריך להדליק נרות שבת? אם כן כמספר הילדים ואני? האם אני צריך להדליק נרות גם? ושתהיה לכולם שבת
תשובה: עליך להדליק נרות בביתך, אין חובה כמספר הילדים אם לא נהגת כך מאז גירושיך
שאלה: אמת או זיוף: קניתי פסטורוטב בזילקום של חברת שנידרס שזה יבוא מאטליה ומשום מה על הקופסה לא רשום שזה באשור הרה"ר וע"כ שאלתי האם זה זיוף או.ולכן לא רשום אשור הרה"ר אציין שהמוצר נקנה בירושלים כמדומני "בשערי רווחה" רוממה בירושלים רשום השגחה של הרב אליעז ליבר שנעעבאלג קהל מחזיקי הדת עדושור וכן יש סימון קי בתוך כוכב
תשובה: איני מכיר את המוצר. כעיקרון על כל מוצר כשר המיובא לארץ יש שני ציוני כשרות. 1. כשרות מקומית בחו"ל או בד"ץ מארץ 2. אישור הרה"ר לישראל. וכך זה צריך להיות ע"פ חוק. אמנם לפעמים ניתן למצוא בחנויות של הציבור החרדי מוצרים שיש עליהם הכשרים מוכרים מחו"ל אבל בלי אישור הרה"ר. מוצרים אלו הם יבוא ישיר עבור החנויות הללו. האמת היא שזה אינו חוקי ופקחי הרה"ר יכולים לקנוס את החנות שמוכרת מוצר כזה, ולפעמים היא גם מפרסמת מוצרים אלו ומקום מכירתם בדפי מחלקת הונאת כשרות של הרה"ר. ולגופה של שאלה  אפשר לסמוך של מוצר כזה בחנות כזאת אינו זיוף.
שאלה: נידה: אינני מבינה גדולה בנושא ואשמח לדעת- האם הדרך הנכונה לשמור נידה היא תקופת המחזור שבעה נקיים? זה הכל? אם המחזור אורך אצלי ארבעה ימים, האם עלי לחכות סך הכל 11 ימים עד יום הטבילה? אשמח למענה ושבוע נהדר.
תשובה: יישר כוח על מגמתך. הנושא הוא מעט יותר מורכב. האם לא מתאים יותר כי תיפגשי פעם אחת עם מדריכת כלות (גם אם את מזמן לא כלה), ותתייעצי איתה על הנושא הזה?
שאלה: מצבים קשים בעת מעבר לדירה חדשה: מדברת רחל חבר שלי ואימו ואח שלו עברו לפני כשבועיים בערך לדירה חדשה בהתחלה הם היו במצב כלכלי מאוד טוב והיו שמחים ועובדים מאז שעברו לדירה חדשה המצב יהדרדר מאוד פוטרו מעבודתם מצב הכלכלי מאוד קשה חבר שלי אליאור במצב מאוד לא טוב בדיכאון קשה בגלל המצב הקשה בבית רב עם אימו אימו גרושה 3 תוכל לתת לי ברכה שיוכל לעזור להם בבקשה? וגם עצה מה לעשות? ב רחל
תשובה: כואב לקרוא את מה שאתה כותב. נראה כי הדבר הנכון לעשות הוא לפעול בשני מישורים: במישור הטבעי, הוא לחפש את הדרכים להוציא אותם מהבוץ, לסייע בעדם למצוא עבודה, לחבק אותם ולעודד אותם, ולהיות איתם בשעות הקשות שלהם. זה גם יאפשר להם לעבור את התקופה הקשה הזו ב פנימי, שהוא מאוד חיוני כדי להתמודד עם המציאות הזו. המישור השני הוא מישור של התפילה לריבונו של עולם, כי ישלח להם אור שינחה אותם בדרך הקשה שהם נמצאים בה. וגם את מצטרף לברכה.
שאלה: עלייה לקברי צדיקים: הרב שרלו, מדוע יש מנהג נפוץ כל כך ביהדות לעלות לקברי צדיקים? הרי יש בזה בעייתיות. יש בזה צד של דרישה אל המתים. יש בזה סוג של עבודה זרה אם מאמינים שהעצמות של האדם שנקבר יכולות לחולל ניסים ופלאות. אני לא מצליח להבין מדוע יהודים רבים טסים לאומן בראש השנה לעלות לקברו של רבי נחמן ולא נשארים בארץ הקודש. האם באמת יש סגולה בקברי צדיקים? מראש
תשובה: אם השאלה החשובה הזו היא שאלה שרוצים להשקיע בה זמן רב, ולהבין את כל מה שאירע, כדאי לקרוא את הספר הוא מסביר היטב את כל העניין. יש כנראה דרכים שונים לעבוד את הקב"ה. אכתוב רק את מה שאני קרוב אליו. המקום היחיד אליו אני עולה הוא לירושלים. זה המקום ההלכתי של פניה לריבונו של עולם  זה המקום בו מתקיים "המקום אשר יבחר ד "  זה המקום היחיד בו אנו פונים אל הקב"ה במקום בו הוא אמר שיש לפנות אליו  זהו המקום בו פונים לריבונו של עולם ללא מתווכים  זה המקום בו לא מצפים לניסים ונפלאות, אלא למענה אלוהי בדרכים שבהם הקב"ה עונה לקוראיו באמת  זהו המקום בו לא מתקרבים אפילו לשאלת דרישה אל המתים או כל דבר אחר  זה המקום בו לא עוזבים את ארץ ישראל כדי להגיע אליו, ועוד ועוד. ועל כן, נראה לי כי זה הדבר הנכון ביותר לעשותו.
שאלה: חרקים במזון: בחודשים האחרונים, לאחר שהבנתי את גודל האיסור, ניסיתי לבדוק את המזון בדיוק כפי ההוראות שקראתי באתר, ברירת קטניות, שטיפת צימוקים,בצל ועוד. יש לי כמה שאלות: א- האם זה יכול ליהיות שאף פעם לא מצאתי חרק? ב-לפי מה שהבנתי צריך להסתכל על האורז וכדומה כאשר הם מופרדים ממש אחד מהשני,כך שזה יוצא בהרבה נגלות", זה אורך לי הרבה" זמן, כך זה צריך ליהיות? ג-האם במסעדות וכדומה, או סתם חטיף מהסופר שמושגח בכשרות מהודרת מקפידים על כל הכללים האלו, כגון שטיפת בצל? אני רוצה להכיו ולאכול אוכל הכי כשר שאפשר, אך לא להגזים במה שלא צריך. אשמח לתשובה, ו על כל האתר!
תשובה: א. יכול להיות. אפשר לעשות מבחן. תקנה חסה רגילה. תבדוק אותה. אם לא מצאת כלום אז סימן שצריך ללכת ללמוד כיצד לבדוק ב. כוס אורז צריך לקחת לא יותר מדקה. ג. וודאי שכך אומרים לעשות.
שאלה: שבועה שריפאה את בני וצניעות: סליחה על השאלה שאני עומדת לרשום. הבן שלי היה חולה מאוד לפני שנתיים, נשבעתי שבועות רבות על מנת שיבריא. אני מקיימת את כולם. אחת השבועות היא: שאתנזר לחלוטין מקשר עם גבר, אני גרושה 10 שנים. בתום השבועה הוספתי אלא אם יהיה בעלי. הבן שלי הבריא במידה מסוימת הוא מקבל תרופות כרוניות, קם ממיטתו לאחר אשפוז ממושך. אני חילונית, וחיה בסביבה חילונית, אינני רואה אפשרות שמישהו יציע לי נישואים ללא מגע והיכרות ממושכת. אני מעדיפה את הבן שלי על-כל דבר אחר, ומוכנה למות בודדה למענו. אך לעיתים אני חושבת שאולי השבועה הזו לא הייתה צריכה להיאמר, אני רוצה שיהיה לי מתי שהוא חבר, אני בת 41, אך קיים בי פחד גדול, שברגע שמישהו יגע בי בני יחלה שוב. לתשובתך אודה
תשובה: אני מבין לליבך. השבועה שלך היא על דבר שממילא אסור, לחיות עם גבר ללא קידושין וכתובה, ולפיכך אין אפשרות להתיר דברים אסורים מעין אלו. איננו יודעים כיצד הקב"ה נוהג בכל מקרה ספציפי ומה הקשר הרוחני של הדבר לבנך שיהיה בריא, אך ככלל ודאי יש חשיבות וחובה ליחסי אישות רק במסגרת נישואין. עלייך להאמין בעצמך וביכולת שלך לבחור אורח חיים של קדושה, ובע"ה החיים יסתדרו סביב החלטה זו. קבלי על עצמך להתחזק בתחום זה וצאי עם גברים שקיבלו החלטה דומה. בהצלחה
שאלה: חומרי גלם של כשרות מהדרין: בתור מגיח כשרות ברמת מהדרין, אני רוצה לדעת האם בחומרי גלם צריך כשרות מהדרין, ואם כן מהם גופי הכשרות. בברכת חיזקו ואימצו
תשובה: וודאי שכן. למשגיח כשרות בעסק של מהדרין צריך להיות רשימה מסודרת (של הרבנות המקומית) של חומרי גלם שמותר להכניס לעסק.
שאלה: חגים ומועדים: 1. בעשור האחרון "זכינו" כמה פעמים ל-3 ימי ר"ה. הציבור לא יכול לעמוד בזה. התורה ציותה רק על יום אחד? וגם "מת ביו"ט שני יתעסקו בו ישראל". האם בגלל שנתקלקלו הלויים בשיר לפני 2000 שנה אנחנו צריכים לסבול עד היום.? 2. מדוע לא מבקשים גשם מיד ביצאית החג? עולי הרגל כבר לא באים מבבל. 3. מדוע בהושע-נא רבה "מצוה" לזהם את בית הכנסת בערבות? זה מזכיר קצת עבודה זרה.
תשובה: התשובה האמיתית והפשוטה לשאלות היא שאנו לא נוגעים בלוח העברי. יש עוד הרבה שינויים שניתן היה לעשות, חלקם חיוניים ביותר (כמו התאמת פסח לתקופת "חודש האביב"), אולם לא נראית באופק אפשרות כלשהי לעשות שינויים בלוח העברי, ועל כן לא נוגעים בו. כמובן שניתן לצרף לזה הסברים שונים, כגון שימור היכולת העתידית לחדש את קידוש החודש, או נימוקים אחרים, אולם נראה לי כי הפשטות היא לעתים ההסבר הנכון ביותר והמדויק ביותר, ואת ההסברים השונים אנו רק מצרפים לסיבה העיקרית. לגבי ערבות   אין חובה לעשות כך, ובית כנסת יכול לנהוג אחרת. אני לא רואה בכך "זיהום", אלא חלק בלתי נפרד מריחות וצלילים ומראות של החגים.
שאלה: השאלה מצדקה: האם מותר להלוואות מקופת צדקה (שנמצאת בבית)? ואם כן אז עדיף?
תשובה: עדיף שלא - כך כותב הרב שמואל אליהו (1). מצאתי מי שמתיר (2) בהסתייגויות מסוימות. (1) (2)
שאלה: מניעת הוצאת זרע: הרבה פעמים כשאנחנו יחד במיטה, גם בלי כוונה להגיע לבעילה, ואפילו כשאנחנו לבושים (חלקית בדרך כלל), אני מגיע למצב שהזרע עומד לצאת ואני לא מצליח לשמור עליו שלא ייצא. ואז יש 2 אפשרויות: 1. מהר מהר אבעל וכך הזרע לא ייצא לבטלה, אבל ההנאה הזוגית נפגמת מאוד. ובמיוחד אם אנחנו לא רוצים באותו שלב הריון נוסף, שאז יש סיבה נוספת לא להוציא את הזרע בפנים. גם לא תמיד אני מספיק להיכנס לפני שייצא הזרע, וגם אם כן, אני לא מספיק להיכנס עד הסוף. 2. לנסות מאוד לשמור שלא ייצא הזרע, מה שבדרך כלל לא מצליח והוא יוצא לבטלה. יש בדבר הזה בעיה גם מצד ההלכה וגם מצד חיי הזוגיות שלנו. האם יש תרופות או התקנים שונים שאפשר להשתמש בהם כדי לעכב את הזרע שלא ייצא, ועדיף מכך - שלא יגיע להתקבץ בפנים ולהתכונן לצאת? ואם יש, האם זה מותר מבחינה הלכתית או שיש בזה גם כן איסור הלכתי כי זה דומה לסירוס? או שאולי יש פתרון אחר? (להגיד שהאשה תיקח דברים מונעי הריון זה פתרון חלקי בלבד, ואנחנו גם לא רוצים אותו כי הגוף שלה בריא מאוד ואין צורך להכניס אליו דברים זרים)
תשובה: אינני יודע על אמצעי מניעה מותרים לגבר. האמצעי הטוב לאישה הוא גלולות - החלטה על מניעת הריון היא שאלה הלכתית וגם בריאותית כפי שציינת. הפתרון הנכון הוא לא להיכנס למצב כזה. תחשוב על התנהגות שלך ושל זוגתך בדרך שפחות תעורר את יצריך (ומה אתה עושה בתקופה של פרישה?).
שאלה: בשר מהדרין של טאק טורו: לאחרונה אני נתקלת בבשר מהדרין בהשגחת הרבנות הראשית של טאק טורו הוא בדרך כלל יותר זול ממחפוד,עטרה ודומיהם האם ההשגחה שם היא באמת טובה ומהודרת? מיכל ארליך
תשובה: לא ציינת מה המוצר שאת מתכוונת בכל מקרה אנחנו מבינים שהכוונה לאחד מסוגי הבשר המעובדים (בשר טחון, המבורגר וכד) מצ"ב הדרכה כללית בנושא: למעשה אנחנו ממליצים בשר מעובד לרכוש עם הכשרויות המומלצות מצ"ב הנחייה בצד שמאל למטה:
שאלה: השיח המבזה : לכבוד הרב דוקא כמי שמזדהה עם דבריך על הגיור, ועל הרבנות הראשית, אני מבקש לשמוע מהרב איזו אמירה על מסע הבזיונות שמתחולל נגד הרב רבינוביץ ושאר הרבנים, בעיתונים חרדים שהורידו להם את השם רב, וגם ברדיו. האם במאבק הנוכחי כבר נחצו כל הגבולות? מה הרב חושב על כך? המחכה לתשובה, יוני
תשובה: גם כאשר אנו נאבקים על יסודות חיינו - על ערכה של הרבנות ומעמד ההלכה המרכזית בישראל - אנו מצווים לשמור על טהרת הלשון ושלא לשנוא את אחינו בלבבנו. דרכו של הרב זצ"ל לא היתה באלימות מילולית אישית, כי אם בבירור הדעות לאשורן, ובעיקר בחינוך עמוק לדורות. לעיתים כתב נחרצות, אך תמיד באופן שאינו מזלזל אישית במי שעמד מולו, וודאי לא בשנאה. אנו מצויים בעיצומה של מלחמת דעות עמוקה שיסודותיה נעוצים בהבדלים משמעותיים בתפיסת המושג  מדינה יהודית  ובטשטוש כלפי המחוייבות לפסיקת גדולי הדורות. במלחמה זו אפשר וחובה להתווכח בחריפות רבה, הלא בנשמתנו ובגופנו הלאומי עומדים לפגוע. עלינו להבהיר שהעמדה השניה גורמת שבר ואסון גדול, ואף להטעים את דברינו ולבארם ללא חשש. אך בד בבד עם מלחמת עולמים זו, יש לשמור על נקיון הפה ולא להתבטא בשנאה או בכינויים אישיים מבזים כלפי בעלי העמדות הטועות הללו. זו מלאכה קשה והגבול בה דק, אך יש לשמור עליו בקפידה ולדבר כהדרכת החפץ חיים. לא לקלל, לא להקניט, לא לשנוא. לא בכדי ייסד הרצי"ה סדר לימוד מיוחד על שמירת הלשון בסוף סדר בוקר בישיבה. הלכות אלו בדור התחיה הן קשות ליישום, וכפליים בקרב מי שמבקשים להגן בכל ליבם על התורה ועל המסורה.
שאלה: האם כלים חדשים טעונים הגעלה: קניתי סירים, סכינים ומצקות חדשות שכתוב עליהם שהם לא מיוצרים בישראל רציתי לדעת האם הם צריכים הגעלה? ואם כן האם ואיך אפשר להגעיל בבית
תשובה: השאלה היא רק לגבי סירים כי בסיום עשיית הכלי מבריקים את הכלי על ידי שמן. כיום משתמשים בסוגי שמנים שונים, שאולי אחד מהם הוא עשוי מין החי(טרף). ולכן יש כאן כמה וכמה ספיקות ואין חובה להכשיר. וגם מי שרוצה כן להכשיר די בעירוי מכלי ראשון על הכלי. סכו"ם נעשה על ידי יציקה ולכן לא שייך בהם כל הדיון הזה.
שאלה: נישואין בגיל צעיר בדחיית הריון: לכבוד הרב! ב"ה זכיתי להכיר את חברי ואנחנו מתכננים להתחתן. שנינו צעירים מאוד.האם ההלכה מתירה לדחות ילדים במקרה כזה?(הבחור בן 21 ואני 20)
תשובה: אשמח שנהפוך את השאלה הזו לתהליך לימודי. האם אתם מוכנים? אם כן, אנו קראו את המאמר הנ"ל, וחזרו עם המסקנות שהסקתם לגביכם, ואז נמשיך לדון בשאלה. :
שאלה: ירקות עלים ושזיף מיובש: א) אם יש בעיה בירקות עלים של חסלט שהיו בחוץ, מכמה שעות יש בעיה? ב)שזיף מיובש מגולען של ביכור השדה שדה? בהכשר הרבנות קריית מלאכי, ר לפוסקים לפי הרב עובדיה זצ"ל? ג)אם כן, צריך לבדוק יותר משלוש לחצי קילו?
תשובה: א. אין בעיה מיוחדת. יש לבצע כמו תמיד את ההוראות הכתובות על השקית. ב. לא הבנתי את השאלה ג. בדרך כלל הם נקיים. אם כל זה יש לבצע בדיקת מדגם. יש לבדוק 3 שזיפם מתוך כל שקית.
שאלה: שאלת משכב זכר: שלחתי לך הודעה לפני מס חודשים שחטאתי במשכב זכר כמה פעמים ושאני מתחרט על כך. אתה כתבת לי שהכי חשוב שאני מבין שטעיתי ושכל תפילה ומצווה היא תעניק לי ברכה. עכשיו יש לי שאלה נוספת: יש לי חברה חדשה בערך חודשיים. ואני לא רוצה לספר לה על הטעויות שעשיתי כי גם ניפרד בטוח. וגם אני לא רוצה להיזכר בזה. זה ר לא לספר נכון? ומשהו נוסף, אני מעוניין לשכוח מזה לגמרי ושזה ייצא לי מהראש. איך אני עשה דבר כזה?
תשובה: לא חייבים לספר לכל מי שמכירים על כל העבר שלנו. אבל אם ההכרות מתקדמת וצופים חתונה בהמשך, צריך בשלב מסוים לספר הכל מפני שאמון ויושר הם בסיס לזוגיות בריאה. אי אפשר לסלק דברים מהראש, אפשר למלא את הראש ביותר ויותר דברים אחרים. הדברים החדשים, הטובים, דוחקים את הזיכרונות הקודמים ומקטינים את מקומם והשפעתם עד שהם אובדים בתהום השיכחה.
שאלה: ראיון עבודה בבית קפה: אני מחפש בימים אלו עבודה חדשה. נקבע לי ראיון בבית קפה ברמת גן. שוחחתי טלפונית עם עובד במקום: לטענתו אין למקום תעודת כשרות, אך הוא רק חלבי ואינו עובד בשבת. בדקתי באתר האינטרנט שלהם- אכן נראה שהתפריט חלבי פרווה ושעות הפתיחה בשישי הן:8-15 ובשבת: 20-24 (טרם צאת השבת בקיץ). לגבי החלפת מקום הריאיון- למיטב הבנתי, באותו יום נערכים ראיונות למספר מועמדים במרוכז.כך שנראה לי שלא יהיה אפשרי להזיז את המקום. דרך אגב, אני לא הולך עם כיפה. מראש צחי
תשובה: אם אכן אין אפשרות להחלפת הראיון למקום אחר, אזי מותר ללכת ולא לאכול דבר. זכות גדולה וחובה חשובה ללכת תמיד עם כיפה יקירי. בהצלחה
שאלה: שאלות בבשר וחלב: יש לי 3- שאלות 1-עשיתי טחינה בכלי אחסון בשרי שאינו בן יומו וערבבתי אותה בכף חלבית שאינני יודע אם היתה בת יומה הטחינה היתה מאוד סמיכה הוספתי הרבה לימון ותבלינים וכך ערבבתי השאלה האם הטחינה הפכה לחלבית או בשרית כיוון שהיתה סמיכה ואז הערבוב יחשב כחיתוך בסכין של דבר חריף ( וכן האם הכלים נאסרו וכן מה דין הכלים שבאו במגע עם הטחינה לאחמ"כ) 2- סיר עם חתיכות עוף ומים שהורתחו על האש ולאחמ"כ כיבו את האש והסיר שהה זמן מסויים על הכיריים על אש כבויה נגעתי במים הם היו חמים אך אינני יודע אם היו בחום של יד סולדת. לאחמ"כ לקחו את הסיר עם תכולתו והניחו בכיור הבשרי ופתחו את הברז ומלאו במים קרים את הסיר כדי לקרר ולשטוף את חתיכות העוף שבסיר וכתוצאה מהמפגש של מי הברז עם המים החמים שבסיר נתזו טיפות על הכיור החלבי הסמוך וכן על כלים פרווה וחלביים שעמדו בסמיכות. שאלתי האם צריך לחשוש שהטיפות שנתזו היו חמות בשיעור של יד סולדת ואסרו את הדברים שפגשו בהם. 3- טוסטר אובן שיש לו פתחים קטנים לאוורור בצדדיו ועל גבו, שאפו בתוכו טוסט חלבי,ובזמן האפייה עמד על גבו כלי חלבי שבתוכו היה כלי פרווה לא הייתה רטיבות בתוך הכלי החלבי ואף הכלי הפרווה היה יבש. שאלתי האם הכלי הפרווה הפך לחלבי כתוצאה מהאדים שיכלו לצאת מהטוסטר? (לאחר מעשה בדקתי ותוך הכלי החלבי וכן הכלי פרווה נראו יבשים) וסליחה על השאלות הרבות.
תשובה: 1. לא. כי צריך שהמאכל יהיה מאד מאד חריף או חמוץ כדאי שתבצר בעיה. 2. לא, כי המים שזרמו לתוך המים שהיו בסיר (שבלאו הכי אינל יודע האם הם היו חמים) קיררו את המים שהיו בתוך הסיר וכאשר הם עפו החוצה אין כאן אפילו ערוי מכלי ראשון. 3. לא, כי בכלים יבשים אין העברת טעם.
שאלה: מדריך טיולים בחוץ לארץ: האם יש בעיה הלכתית בעיסוק במקצוע מדריך טיולים בחוץ לארץ? אני מאוד אוהב ללמוד על תרבויות שונות אני גם מאוד אוהב לטייל ואני מחובר מאוד לארץ שבה נולדתי. העיסוק במקצוע זה יכול למלא אצלי הרבב חללים ריקים. רב תודות על התשובה
תשובה: רבים וטובים דנו בשאלה האם בכלל מותר לצאת לטיול לחו"ל? אני מביא לך סיכום תשובה של הרב שלמה דיכובסקי שהתפרסמה  בתחומין  I. יציאה לחו"ל מותרת לצורך. II. במסגרת ה"צורך" ניתן לכלול גם טיול, שמטרתו ראית נפלאות הבריאה, וכן נופש או טיול לרפואת הגוף או רפואת הנפש. III. היציאה מותרת גם כדי לראות פני חברו, או לסייע להוריו ולזקניו. IV. הנסיעה לקברות צדיקים ולמחנות ההשמדה של קדושי עמנו - מותרת. למרות שניתן למצוא היתר ליציאה לחו"ל בנסיבות מסויימות, כאמור לעיל, יש לצטט את דברי הרמב"ם (הל  מלכים ה,ט-י): "ואע"פ שמותר לצאת, אינה מידת חסידות, שהרי מחלון וכליון, שני גדולי הדור היו, ומפני צרה גדולה יצאו, ונתחייבו כליה למקום. גדולי החכמים היו מנשקין על תחומי ארץ ישראל, ומנשקין אבניה ומתגלגלין על עפרה. וכן הוא אומר: כי רצו עבדיך את אבניה, ואת עפרה יחוננו." אפשר להסיק מתוך התשובה הזאת שיש מקום להדריך, כאשר ההדרכה מתמקדת ברוח העקרונות הנזכרים כאן: ראית נפלאות הבריאה, חיי צדיקים וקהילותיהם, קברי צדיקים, שנאת יהודים ורדיפתם וכיו"ב קורות עמינו בגולה. עם זאת יש לזכור את דברי הרמב"ם - על אהבת הארץ, ובתוך ההדרכה בחו"ל לתת ביטוי לכך שחיים יהודיים שלמים ומלאים. אפשר לחיות רק בארץ ישראל. יש מסתייגים מאוד מיציאה לטיול, עיין תשובה של הרב אבינר בעניין
שאלה: ניפוי קמח: ברצוני לשאול האם צריך לנפות קמח פסטה? ומה לגבי סולת?
תשובה: נהגו לנפות, אם כי בימינו אחוז התילוע בקמחים השמורים היטב הוא אפסי.
שאלה: דיני חידוש מצבה לילדנו: אנו בתהליך החלפת מצבתו של בננו שנפטר לפני 8 שנים בהיותו בן 4. לאחר שנפטר בננו החלפנו את שם משפחתנו האם נוכל להסיר מהמצבה החדשה את שם המשפחה הישן ולכתוב את שמו הפרטי בלבד ואת שמנו כלומר אופיר בן נעמה ושלומי על התייחסותך
תשובה: אין איסור הלכתי לעשות כך ישועות ונחמות
שאלה: איך לפתור מחלוקת עם אמא?: התחלתי להתחזק בצניעות לפני די הרבה זמן. ובזמן האחרון אמא שלי לוחצת עלי שנלך לבריכה לים. ואני לא ממש רוצה. הסברתי לה יפה. אבל היא ממשיכה להתאכזב וקצת להתעצבן מזה. מה עושים?
תשובה: הי דפנה! שפנית אלינו, מקווה שתשובתי תסייע לך. תחילה הרשי לי לחזק את ידייך בתהליך שקיבלת על עצמך, אין ספק שמדובר בתחום לא פשוט להתמדה וניכר שיש בך רצון חזק להקפיד ולשמור על החלטותייך ושאיפותייך. מפנייתך ניכר גם שחשוב לך לשמור על כבוד אמך בכך שתיארת כיצד את מנסה לפתור עימה את המחלוקת בצורה חיובית ובנועם. גישה בוגרת זו אינה ברורה מאליו כלל, כולנו לפעמים נוטים לשכוח את החשיבות של כיבוד ההורים בדרך להשגת מטרותינו ובהחלט חשוב שניתן את תשומת ליבנו על כך- יישר כוח גדול! אמא יקרה לי בבגרותנו, כחלק מתהליך העצמאות שאנחנו רוכשים לעצמנו, ניתקל לא פעם במחלוקות הנוגעות להחלטות אישיות שקיבלנו למול אנשים הסובבים אותנו ובפרט למול הורינו היקרים. לא מעט צעירים מתמודדים עם הסוגיה שאת מתארת וחווים קונפליקט פנימי כיצד לפעול. מצד אחד, עלינו תמיד לזכור שההורים שלנו אוהבים אותנו ובסך הכל רוצים בטובתנו כמובן ועל כן מנסים לחנך ולכוון אותנו בדרך בה הם מאמינים. אך מצד שני, לפעמים אנחנו נחשוב אחרת מהם והדבר לגיטימי והגיוני, אך עלינו לפעול כמה שיותר למציאת פתרון טוב לשני הצדדים ולשאוף ליצירת שיח של שיתוף פעולה ולא ההפך, שהרי בסופו של דבר גם אנחנו אוהבים את הורינו ואין לנו רצון לצער אותם חלילה. לפעמים אנחנו גם לא מודעים לכוונה שעומדת מאחורי הרצון וההתעקשות של ההורה על דבר מסוים ויכול להיות שבעזרת שיחה או בירור קל הדברים ייראו אחרת. במקרה שלך הייתי מציעה לדבר עם אמא ולשאול אולי מדוע כל כך חשוב לה שתבואי איתה לבריכה או לים? ייתכן שהיא רואה בכך הזדמנות לזמן איכות משותף (איזה כיף ומשמח!) ואת הבעיה ניתן לפתור בעזרת פתרונות בילוי משותפים אחרים שתואמים יותר את התהליך שאת עוברת. יתכן שהשיחה תהווה גם הזדמנות לדבר באופן גלוי על ההחלטה שלך ולתת להורים תחושה שעל מנת להצליח בתחום שחשוב לך כל כך את זקוקה לשיתוף פעולה נוסף מצידם. דרך האמצע כאשר אנחנו לא מתחברים להצעה מסוימת של מישהו כדאי לנו לבוא מראש עם פתרונות חלופיים שעשויים להקל ולהיות מקובלים עלינו ועל הצד השני כך שכולם יצאו מרוצים. לדוגמא במקרה שלך, אם לאמא חשוב שתלכו יחד לבריכה או לים דווקא, חשבי אולי להציע לה למצוא יחד מקום כזה עם שעות נפרדות רק לנשים שיתאים גם לך בשמירה על הצניעות אך לא יקלקל את החוויה המשותפת, או למשל ללכת אם אפשרי מבחינתך לחוף בלבוש צנוע ואף להרטיב רק את הרגליים, בהתאם להקפדה שחשובה לך. בנוסף, מומלץ תמיד לגשת לאדם שלישי שאולי מכיר אותך ואת אמא (מישהו מהמשפחה לדוגמא) ולבקש ממנו עצה או רעיון מתאים. אני מאחלת לך שהפתרון שיימצא יהווה חיזוק בקשר עם אמא וגם יעזור לך להתמיד בתהליך האישי שאת דביקה בו. שיהיה המון בהצלחה ואת מוזמנת לפנות אלי למייל במידה ותרצי לברר עוד על הנושא. משאת masethm gmail.com
שאלה: לעמוד בדיבורי: לפני כמה חודשים היו לי כינים (בשבילי זה נסיון קשה וקרה לי יותר מפעם אחת) ולקחתי על עצמי לתרום את השיער (כמובן אחרי שכבר לא יהיו לי כינים). העניין הוא שאני פתאום חוששת איך אראה לאחר מכן (הרבה זמן לא הסתפרתי, ואני חוזרת בתשובה בת 25 בגיל שידוכים). מצד שני לקחתי על עצמי, אני לא רוצה להבטיח ואז לא לקיים וגם חוששת שזה יקרה לי שוב (הכינים) אם לא אסתפר. מה לעשות? כבוד הרב
תשובה: 1. לא צריך להבהל מכינים, יש צרות הרבה יותר גדולות מכך. מטפלים בשער ונפטרים מהכינים. 2. אם לקחת על עצמך, ראוי שתעמדי בדיבורך. אדם צריך לדעת שלא לקחת דברים על עצמו. כדי ללמוד זאת, צריך שאם הוא לוקח - שיעמוד בדיבורו. אחרי שתביני מה גדול המרחק בין הקבלה ובין המעשה (מדוע לא חשבת מהתחלה איך תראי?) תדעי לא לעשות זאת שוב. 3. הכינים עלולים לחזור בין אם תקיימי את דבריך ובין אם לא. אין לך הבטחה שישמרו עליך מפני כינים אם כן תעמדי בדיבורך. 4. וודאי שער קצר מוגן יותר מפני כינים, לכן אפשר שאם תקצרי את השער תהיי מוגנת באופן טבעי. 5. אם את חוששת ששערך יהיה קצר מדי את יכולה להמתין עוד מספר חודשים ואז לגזוז את השער ולתרום אותו. 6. לעניין גיל  שידוכים : אינני מבין גדול במראה נשי, אבל אני רואה נערות עם שער קצר יותר וארוך יותר, נראה לי שאפשר להיות נאה וחביבה גם שער קצר.
שאלה: חידוש מצבה קיימת בשנת אבל: כבוד הרב על פי מה שידוע לי בשנת אבל קיים אישור לרכוש דברים חדשים. אני כרגע נמצא בתוך השלושים ימים לפטירתה של אמי והייתי רוצה בנוסף לבניית מצבתה של אמי ליום השלושים למותה לחדש את מצבתו של אבי אשר נפטר לפני מספר שנים. השאלה היא האם חידוש המצבה הישנה של אבי נחשבת כרכישה של דבר חדש ובשל כך אסור עד תום השנה לפטירתה של אמי. ב מראש, אביעד.
תשובה: בס "ד וברכת ד  אפשר וראוי לכבוד ההורים. שבת וחודש טוב יהודה הלוי עמיחי
שאלה: מהי גאווה ולפני עיוור: 1. שמישהו מחמיא לי על משהו באישיות.מה אני אמורה לעשות שזה לא יקרה לגאווה? (מה שעשיתי כשזה קרה לי - קודם כל זה לא קשור לשום דבר, זה עדיין מבייש ואין לי ממושג מה לעשות באותו הרגע- אמרתי וחייכתי) 2. אני הייתי מעריצה של כמה להקות וקניתי כל מיני דברים שלהם, הדפסתי תמונות, פיתחתי תמונות. האם מותר לי למכור אותם לאנשים שמעריצים אותם? או שאני צריכה לזרוק הכל?
תשובה: לדעת שאתה טוב ושווה, שיש לך דברים טובים שאחרים מעריכים בך, זו לא גאווה, זו הערכה עצמית וזה דבר מצוין. אדרבא כשאדם אוהב ומעריך את עצמו זה מסייע לו להתחזק בענווה! גאווה היא התנשאות על אחרים: לחשוב שאתה שווה יותר וטוב יותר מאחרים. הרבה פעמים אנשים מתמלאים בענווה מזויפת: הם לא מחשיבים את עצמם אבל עוד פחות מחשיבים את האחרים - זו גאווה מובהקת. הקושי שלנו לפרגן לאחרים ולראות את הטוב אצלם נובע מגאווה כזאת. ההתרחקות מהגאווה היא בכך שאתה לא משווה לאחרים ולא מעריך את עצמך לעומת. לכן כשמחמיאים לך תשמחי בכך מאוד וגם תבטאי זאת ב ובשמחה. תהפכי את השמחה על המחמאות, לכוח שמחזק את הענווה שלך. תאמרי לעצמך: "יש בי דברים טובים ואני מאוד שמחה על כך, זה נותן לי כוח להעריך דברים טובים שיש באחרים ולשמוח על כך". כך המחמאות יעצימו בך את הענווה שלך. לעניין מכירת חפצים משומשמים. יש שני עקרונות דומים: לא להכשיל אחרים בעברה (לפני עיוור) ולא להיות שותפים בדבר עברה. לכן אם החפצים שיש לך נחשבים סתם שטותיים בעיניך - את יכולה למכור לאחרים שרוצים זאת. אבל אם לחפצים הללו יש השפעה רעה ומזיקה, וודאי אין למכור אותם לאחרים שעלולים להינזק מהם. עשי חיל!
שאלה: שם לבת שנולדה לי: ילדתי בת ואנחנו מתלבטים בין מספר שמות אשמח לחוות דעתך השמות: ליעד, אורי, הלל -
תשובה: עדיף למצוא שם נשי מובהק. שלושת השמות הללו הם בהטיית זכר, כולל הלל. תהילה הוא שם נשי, הקרוב לטעמכם בשם הלל. וכן השם אורה הוא קרוב לאורי. בהצלחה ומזל טוב
שאלה: תפילות אבות תיקנום: לכבוד הרב ברוך אפרתי מה זה אומר שאברהם אבינו עליו ה תיקן את תפילת שחרית יצחק אבינו עליו ה תיקן את תפילת מנחה ויעקב אבינו עליו ה תיקן את תפילת ערבית?
תשובה: כפשוטו, הם תיקנו להתפלל לד  בשלוש עיתים אלו. את הנוסח תיקנו אחר כך חכמי כנה"ג.
שאלה: אנחנו מאמינים כי נוח יותר להאמין שיש אלוהים?: רציתי לשאול שאלה שמאוד מטרידה אותי בנושא אמונה.: אולי פשוט הכי נוח לנו להאמין שיש אלוקים? ולהאמין שיש מישהו שרוצה שיהיה לנו רק טוב ואנחנו בעצם לא לבד בעולם הזה? כי בעצם הכי נוח לנו להיות במצב של אמונה.ואולי בעצם אנחנו רק חיים באשליה כזאת כי זה הכי נוח לנו. סליחה על השאלה הכופרת הזאת. אני פשוט חייבת לברר דברים. בשביל להאמין באמונה שלימה! כי אני באמת רוצה להאמין אבל השאלה הזאת פתאום עלתה לי. מראש!
תשובה: לך צדיק! יישר כוח שאת השאלה לקחת למקום של בירור. השאלה שאתה שואל היא לא שאלת כפירה חס ו אלא שאלה של בירור. שאלת כפירה היא שאלה שנקודת המוצא שלה היא התרסה ולא בירור העניין. אם הבנתי נכון אתה שואל למה אנחנו מאמינים? אני חושב שכדי לנסות לענות לך על השאלה אצטרך כמו יהודי טוב לשאול אותך עוד שאלה והיא- מהי אמונה? האם להאמין פירושו להבין בשכל שיש משהו? האם להאמין פירושו להרגיש בלב שמשהו נכון? האם זה שילוב של שניהם? מה זאת אמונה? ישנו את הפסוק המפורסם "צדיק באמונתו יחיה" (סילפו אותו לאיש איש באמונתו יחיה- אין פסוק כזה.) אמונה זה חיים. אמונה זה כוח חיים שנמצא בתוכנו. להאמין במשהו זה אומר לחיות אותו. אמונה זו וודאות פנימית, משהו מעל השכל ומעל לרגש. אנחנו מאמינים בעצם זה שאנחנו חיים. אנחנו מאמנים, מאשרים את קיומנו. גם בהמה מאמינה. היא חייה כפי שהיא צריכה לחיות ומאמנת ומאשרת את תפקידה בעולם. כשאני מאמין בה, בבורא לעולם זה לא בשביל להרגיש טוב, אלא כיוון שזו האמת האובייקטיבית. אני לא מאמין בשכל או ברגש, אלא ברור לי שלעולם שקיים כאן יש בורא, יש משגיח. אנחנו לומדים אמונה. משכללים את האמונה הקיימת בתוכנו אבל תמיד אנחנו מאמינים. בוודאי שכשאנחנו מאמינים, חיים כפי שאנו צריכים לחיות, אנחנו מרגישים יותר טוב, שמחים יותר, קדושים יותר. אך זו תוצאה טבעית של האמונה ולא המטרה שלה. אדם אוכל ושותה כי לזה הוא זקוק ולא רק כי זה טעים. אדם נושם כי זה מה שהוא זקוק לו ולא משום שזה מאוורר לו את הריאות. אדם מאמין כי זה צורך קיומי (שכשמתעלמים ממנו הוא זועק מפנימיות האדם לשוב ולמלא אותו) לכן תוצאותיה הטובות של האמונה לא אומרת שזאת מטרתה אלא זה ההשלכות שלה. מקווה שנתתי כיוון כללי אל תפסיק לשאול! בהצלחה אלרון